1. ΒΑΣΙΛΙΚΟΝ ΔΙΑΤΑΓΜΑ της 27 Μαρτ./22 Απρ. 1954 (ΦΕΚ Α΄  82) Περί τρόπου ιδρύσεως και λειτουργίας Κοινοτικών Υγειονομικών Σταθμών.  Έχοντες υπ’ όψιν την παρ. 7 του άρθρ. 16 του υπ’ αριθ. 2592/53 Ν.Δ/τος «περί οργανώσεως της Ιατρικής Αντιλήψεως», την υπ’ αριθ. 126/1954 γνώμην του Συμβουλίου Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρ.1.-α)Εις εκάστην Υγειονομικήν Περιφέρειαν, ως ταύτας καθώρισεν το από 17.10.1953 Β.Δ/μα, ιδρύονται μέχρι 15 Κοινοτικοί Υγειονομικοί Σταθμοί, αναλόγως των αναγκών εκάστης Περιφερείας και των οικονομικών δυνατοτήτων ταύτης.  Το ανωτέρω Β.Δ. 17/30 Οκτ. 1953 (ανωτ. σελ. 123) είχεν εκδοθή βάσει του αρχικού άρθρ. 1 του Ν.Δ. 2592/53, το οποίον προέβλεπε την διαίρεσιν της χώρας εις υγειονομικάς περιφερείας. Ήδη όμως η διαίρεσις αύτη έγινε κατά νομούς δια της αντικαταστάσεως του άρθρ. 1 Ν.Δ. 2592/53 γενομένης δια του άρθρ. 4 Νόμ. 3487/55 (βλ. ανωτ. σελ. 111). β)Η Κοινότης εις ην θα ιδρυθή Υγειονομικός Σταθμός, ο αριθμός των νοσηλευτικών κλινών, ας θα διαθέτει έκαστος τούτων, αι δι’ αυτού εξυπηρετούμεναι Κοινότητες, το Γενικόν Νοσοκομείον ούτινος ο Υγειονομικός Σταθμός θα αποτελέση εξάρτημα ως και πάσα άλλη λεπτομέρεια κανονισθήσονται κατά περίπτωσιν δι’ αποφάσεως του Υπουργού Κοινων. Προνοίας, τηρουμένων των περιορισμών του άρθρ. 16 του Ν.Δ. 2592/53, μετά πρότασιν του οικείου Περιφερειακού Συμβουλίου, αιτιολογούσαν τόσον την ανάγκην ιδρύσεως Υγειονομικού Σταθμού, όσον και την ύπαρξιν των απαραιτήτων οικονομικών και λοιπών προϋποθέσεων λειτουργίας αυτού.  Άρθρ.2-Ο σκοπός των Κοινοτικών Υγειονομικών Σταθμών είναι διττός, ήτοι υγειονομικός αφ’ ενός και ιατρικός και νοσηλευτικός αφ’ ετέρου, καθοριζόμενος εν περιλήψει ως κάτωθι: 1.Υγειονομικός: α)Εξυγίανσις του περιβάλλοντος (ύδρευσις, αποχέτευσις κλπ.), φροντίδι ιδίως των Υγειονομοφυλάκων, οίτινες ορμώμενοι εκ των οικείων Υγειονομικών Κέντρων, θα περιοδεύωσι εις την ύπαιθρον.  β)Καταπολέμησις λοιμωδών νόσων (δαμαλισμός, εμβολιασμός κλπ.). γ)Έλεγχος τροφίμων και καταστημάτων δημοσίας εξυπηρετήσεως. δ)Υγιεινής κατοικίας. ε)Υγιεινή διαφώτησις. 2.Ιατρικός και νοσηλευτικός: α)Εν Ιατρείω ιατρική, νοσηλευτική και φαρμακευτική περίθαλψις, επί βαρέων δε περιστατικών οίκοι.  β)Μαίευσις και νοσηλεία λεχωΐδων.  γ)Παροχή πρώτων βοηθειών.  δ)Έγκαιρος διακόμισις των εχόντων ανάγκην αμέσου χειρουργικής επεμβάσεως ασθενών εις τα Γενικά Νοσοκομεία. Η ιατρική, φαρμακευτική και νοσηλευτική περίθαλψις εις τους Κοινοτικούς Υγειονομικούς Σταθμούς παρέχεται δωρεάν μεν εις τους απόρους, επί πληρωμή δε εις τους ευπόρους, κατά τα εκάστοτε ισχύοντα, αποκλειομένης της νοσηλείας εν αυτοίς των εξ ανιάτων και χρονίων νοσημάτων πασχόντων. Αναλόγως των αναγκών της περιφερείας ην εξυπηρετούσι και των σχετικών δυνατοτήτων, δι’ αποφάσεως του Υπουργού Κοινωνικής Προνοίας, δύναται ν’ ανατίθενται εις τους Κοινοτικούς Υγειονομικούς Σταθμούς, και έτερα σχετιζόμενα προς την αποστολήν των θέματα.  Άρθρ.3.-Τα έξοδα λειτουργίας και συντηρήσεως των Κοινοτικών Υγειονομικών Σταθμών, ως και η μισθοδοσία του προσωπικού αυτών, βαρύνουσι τον προϋπολογισμόν του Γενικού Νοσοκομείου, ούτινος αποτελούσιν εξάρτημα, αναγραφομένων εις τούτον των σχετικών πιστώσεων υπό ίδιον κεφάλαιον και άρθρα. (Αντί για τη σελ. 169) Σελ. 169(α) Τεύχος 738-Σελ. 59 487 Υγειονομικοί Σταθμοί 34.Β.δ.1 Άρθρ.4.-Η Διεύθυνσις εκάστου Κοινοτικού Υγειονομικού Σταθμού ασκείται υπό του ιατρού αυτού, όστις προς τούτο έχει τας εξής αρμοδιότητας και υποχρεώσεις: 1.Εποπτεύει και κατευθύνει το προσωπικόν του Κοινοτικού Υγειονομικού Σταθμού εις την εκτέλεσιν των καθηκόντων του.  2.Μεριμνά δια τον έγκαιρον εφοδιασμόν δια του πάσης φύσεως αναγκαιούντος υλικού, δια την λειτουργίαν του Σταθμού εκ του εις ο ανήκει ο Κοινοτικός Υγειονομικός Σταθμός Γενικού Νοσοκομείου μετά προηγουμένην υποβολήν αιτήσεως, προς τούτο εις το Νοσοσκομείον.  3.Είναι υπεύθυνος δια την κανονικήν παραβολήν, διαφύλαξιν, συντήρησιν, χρήσιν και διάθεσιν του πάσης φύσεως υλικού και Σταθμού.  4.Βεβαιοί τας μισθοδοτικάς καταστάσεις του προσωπικού και υποβάλλει εγκαίρως ταύτας εις το Γενικόν Νοσοκομείον προς έκδοσιν του οικείου χρηματικού εντάλματος δια την πληρωμήν των μισθών και ημερομισθίων. 5.Προτείνει την πειθαρχικήν δίωξιν του προσωπικού του Σταθμού κατά την διαδικασίαν την προβλεπομένην δια το προσωπικόν του Γενικού Νοσοκομείου, εις ο υπάγεται ο Σταθμός. Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 